**Meriel Margaret Ham-Garsiapara**|  |
| Asmeniniai duomenys |
| Gimimo data | 1972 m. kovo 17 d. (50 metų) |
| Gimimo vieta | Selma, Alabama, JAV |
| Ūgis | 165 cm |
| Pravardė | Mia Hamm |
| Klubai |
| Dabar žaidžia | - |
| **Pozicija** | puolėja |
| Jaunimo klubai |
| 1989–1993 | Šiaurės Karolinos universiteto klubas |
| Profesionalūs klubai\* |
| 2001–2003 | Vašingtono „Freedom "| 49 0(25) |
| Nacionalinė komanda\*\* |
| 1987–2004 | Jungtinės Amerikos Valstijos Jungtinės Amerikos Valstijos | 276 00(158) |
| 
\*\* Nacionalinės komandos pasirodymų irįvarčių duomenys. |

**Meriel Margaret Ham-Garsiapara** (angl. *Mariel Margaret Hamm-Garciaparra*, g. 1972 m. kovo 17 d.) – profesionali JAV futbolininkė, dukart laimėjusi olimpinį aukso medalį ir du kartus tapusi FIFA moterų pasaulio taurės čempione. Dėl savo aukštų pasiekimų laikoma futbolo pasaulio ikona. 1987–2004 m. ji žaidė kaip puolėja JAV moterų nacionalinėje futbolo komandoje. Ham buvo Moterų jungtinės futbolo asociacijos (WUSA), pirmosios profesionalios moterų futbolo lygos Jungtinėse Valstijose, svarbiausia narė, kur 2001–2003 m. žaidė Vašingtono „Freedom" komandoje. Ji žaidė koledžo futbolą Šiaurės Karolinos „Tar Heels" moterų futbolo komandoje ir padėjo komandai iškovoti keturis NCAA I diviziono moterų futbolo čempionato titulus iš eilės.

Žaisdama už nacionalinę komandą Ham dalyvavo keturiuose FIFA moterų pasaulio taurės turnyruose: 1991 metais Kinijoje, 1995 metais Švedijoje, 1999 metais ir 2003 metais JAV. Ji vadovavo komandai trejose olimpinėse žaidynėse, tarp jų 1996 m. Atlantoje (žaidynės žymios tuo, kad pirmą kartą žaistas moterų futbolas), 2000 m. Sidnėjuje ir 2004 m. Atėnuose. Savo tarptautinę karjerą ji baigė sužaidusi 42 rungtynes ir įmušusi 14 įvarčių šiuose 7 tarptautiniuose turnyruose.

Ham iki 2013 m. priklausė įmuštų įvarčių rekordas, o 2017 m. ji yra trečia po buvusios komandos draugės Ebi Vambach ir kanadietės puolėjos Kristin Sinkleir. Šiuo metu ji užima trečią vietą JAV rinktinės istorijoje pagal pasirodymus tarptautinėse varžybose (276) ir pirmą vietą pagal rezultatyvius perdavimus per savo karjerą (144). Buvo du kartus (2001 ir 2002 m.) tituluota FIFA geriausia pasaulio žaidėja, o Pelé Ham ir jos komandos draugę Mišelę Akers įtraukė kaip vienas iš 125 geriausių FIFA žaidėjų, šiai organizacijai minint 100 metų jubiliejų. Penkerius metus iš eilės Ham buvo paskelbta geriausia JAV futbolininke ir laimėjo tris ESPY apdovanojimus, įskaitant Metų futbolininkės ir Metų sportininkės. Moterų sporto fondas 1997 ir 1999 metais ją paskelbė Metų sportininke. Jos vardas įrašytas Nacionaliniame futbolo šlovės muziejuje, Alabamos sporto šlovės muziejuje, Teksaso sporto šlovės muziejuje ir Šiaurės Karolinos futbolo šlovės muziejuje. Ham yra pirmoji moteris, įtraukta į Meksikoje esantį Pasaulio futbolo šlovės muziejų.

Ham yra Los Andželo FC bendrasavininkė, Serie A klubo AS Roma direktorių valdybos narė ir pasaulinė FC Barcelona klubo ambasadorė.

Šaltiniai
---------

1. ↑  Foudy, Julie (2012 m. birželio 12 d). „The essence of Mia". *ESPN.com*. Nuoroda tikrinta 2017 m. birželio 18 d.
2. ↑  Quashie, Sid (2016 m. lapkričio 30 d). „Whatever Happened To ... ? '90s Sports Icons Edition". *Bleacher Report*. Nuoroda tikrinta 2017 m. birželio 18 d.
3. ↑  Nelson, Murry R. (2013). *American Sports: A History of Icons, Idols, and Ideas*. ABC-CLIO. ISBN 978-0313397530.
4. ↑  Hilton, Lisette. „No Me in Mia". *ESPN.com*. Suarchyvuotas originalas 2017 m. liepos 30 d. Nuoroda tikrinta 2017 m. birželio 18 d.  Nežinomas parametras `|url-status=` ignored (pagalba)
5. 1 2  „Mia Hamm". MAC Hermann Trophy. Nuoroda tikrinta 2017 m. birželio 2 d.
6. ↑  Millward, Robert (2007 m. kovo 4 d). „Pele's list of soccer's best includes Hamm, Akers". *USA Today*. Nuoroda tikrinta 2017 m. birželio 3 d.
7. ↑  „All-Time ESPY Winners". *ESPN*. 2010 m. birželio 24 d. Nuoroda tikrinta 2014 m. lapkričio 10 d.

Nuorodos
--------


|  |  |
| --- | --- |
|  | **Vikiteka: Mia Hamm** – vaizdinė ir garsinė medžiaga  |